Prinsesse Märtha Louise Elisabeth Nordeng

DITT SPIRITUELLE PASSORD

Åpne opp for din åndelige kraft!

Oversatt av Kari Kahrs

Prinsesse Märtha Louise Elisabeth Nordeng

DITT SPIRITUELLE PASSORD

Åpne opp for din åndelige kraft!

Oversatt av Kari Kahrs

Til våre største lærere:

Ulvar, Lea Caspara, Maud, Brage,

Maud Angelica, Leah Isadora

og Emma Tallulah

INNHOLD

Forord

DEL 1: Veien til ditt spirituelle passord

Innledning

1. Chakraene

Den tradisjonelle beskrivelsen av chakraene

Chakrasystemet i den nye tidsalderen

2. Den fysiske kroppen

Det indre kompasset vårt

MEDITASJON: Kroppsbevissthet

MEDITASJON: Å puste ut motstand

3. Auraen

Å bevege auraens ytterkant: en av vår tids best bevarte hemmeligheter

ØVELSE 1: Å bevege auraen

ØVELSE 2: Å føle auraen

ØVELSE 3: Å føle andres aura

4. Det spirituelle passordet

Det fysiske hjertet

MEDITASJON: Å føle hjerteslagene i kroppen

«Du skal være tro» av André Bjerke

Tonen

MEDITASJON: Å gi slipp med toner

På sporet av ditt spirituelle passord

MEDITASJON: Å frigi andre menneskers energier fra ditt eget hjerte

5. Å oppdage det spirituelle passordet

Å opprette forbindelse med det energetiske hjertet

MEDITASJON: Å finne det spirituelle passordet til hjertet ditt

MEDITASJON: En rask lytting

Del 2: Å opprette forbindelse ved hjelp av det spirituelle passordet

Innledning

6. Hjertets kilde

MEDITASJON: Å få kontakt med hjertets kilde

7. Jorden

Jording

MEDITASJON: Å finne det spirituelle passordet til jordens hjerte

MEDITASJON: Jording

Din unike forbindelse med jorden

MEDITASJON: Å tre ut av andre menneskers energier

Chakraene i foten

ØVELSE 4: Å gå bevisst

Himmelsk jordende mat

Magisk jordingsbrød

Himmelsk linsesuppe

Black-eyed bean risotto

Energispirer

Englebarn

8. Universet

Spirituell kontakt

MEDITASJON: Å finne det spirituelle passordet til universets hjerte

Din unike forbindelse med universets hjerte

«Gjeterguttens bønn» av Selma Lagerlöf

MEDITASJON: Å tre ut av andre menneskers energier

«Vår dypeste redsel» av Marianne Williamson

9. Det beste i livet

MEDITASJON: Å gi til seg selv

MEDITASJON: En kjapp løsning i hverdagen

10. Engler

Å si et dyptfølt «ja» til englene

MEDITASJON: Å invitere engler inn i livet ditt

Å finne det spirituelle passordet til skytsengelen din

MEDITASJON: Møte med skytsengelen din gjennom det spirituelle passordet

Kontakt fra hjertet

MEDITASJON: Å gi slipp med hjelp fra skytsengelen din

«Aftenbønn» av Henrik Wergeland

11. Separering

Energigivere og energityver

MEDITASJON: Separering

Tillegg: Tips og råd for meditasjon

For nybegynnere

Et stille rom

Meditasjons-CD

Å meditere sammen med andre

Nye opplevelser hver gang

Å være til stede i nået

Ditt møte med deg selv

Utfordringer i meditasjonen

«Jeg synes det er vanskelig å konsentrere seg»

«Jeg sovner når jeg mediterer»

«Jeg får vondt i kroppen»

«Jeg stoler ikke på det jeg opplever»

«Jeg opplever ingenting»

ØVELSE 5: Å åpne opp

«Jeg får ingen svar»

«Jeg klarer ikke å kjenne hjerteslagene i kroppen min»

Å overse eller undervurdere det man opplever

Takk

Litteratur

Om forfatterne

Egne notater

FORORD

Vi lever i en spesiell tid. En tid der vi opplever en større energetisk forandring. Den forsterkede energistrømmen som nå er blitt tilgjengelig for oss, forvandler manges liv. Det som før var viktig for oss, virker kanskje grunt og uinteressant i dag. På mange nivåer og på forskjellige måter blir vi oppfordret til å leve livet ut fra vårt høyeste potensial. Kanskje kan også du tenke deg å gjennomgå denne forvandlingen og leve livet ditt slik det var ment å være, å oppfylle din hensikt, men du vet ikke helt hvordan. Kanskje har du allerede åpnet deg for den spirituelle siden din, men føler at det er vanskelig å bringe den inn i hverdagen. Å gjenoppdage det spirituelle passordet kan forandre livet ditt slik det har forandret vårt.

I 2007 grunnla vi Astarte Inspiration, som i dag har navnet Soulspring (besøk oss gjerne på soulspring.no for nærmere informasjon og kurs). I tillegg til at vi holder inspirerende seminarer, underviser ved Soulspring og andre steder i verden, og utgir bøker, har vi også online-kurs og LIVE-kurs som vi selv har utviklet.

Denne boken er basert på den erfaringen vi har tilegnet oss gjennom å opprette forbindelse med vårt spirituelle passord og åpne oss for vår indre veiledning, samtaler med engler og undervisning ved Soulspring. Boken rommer både teori og praksis. Den teoretiske delen forklarer de forskjellige trinnene i de meditasjonene og øvelsene vi presenterer. De er underbygget av våre egne og andre menneskers personlige erfaringer. Deltagernes identitet er konfidensiell og derfor anonymisert. Alle involverte har gitt sin tillatelse til at historien deres er med i boken.

I tillegget bakerst i boken gir vi råd både til mennesker som ikke har meditert før, og til dem som har meditert en stund. Vi håper rådene vil komme til nytte om du skulle stå fast. Det kan også være til hjelp å lytte til meditasjonene i stedet for å måtte lære de forskjellige trinnene utenat eller å måtte finne frem til dem i boken mens du mediterer. Som en ekstra støtte har vi derfor laget kurset Soulspring Basic, som tar opp mange av meditasjonene fra denne boken. (Besøk soulspring.no for nærmere informasjon). De innspilte meditasjonene kan variere noe fra den skrevne teksten, men budskapet er det samme. Du kan selvfølgelig også få andre til å lese meditasjonene for deg.

Hvis du har spørsmål i forbindelse med noe du opplever når du mediterer, ta gjerne kontakt via Facebook (Soulspring), så vil vi etter beste evne forsøke å besvare de spørsmålene du måtte ha. Tar du kurset Soulspring Basic, er det opprettet en egen Facebook-gruppe der vi er aktive hele tiden og svarer på det du måtte ha av utfordringer. Ved at du snakker om dine problemer, kan det hende at du også hjelper andre som strever med de samme – en vinn-vinn-situasjon. Hvis du forventer at denne boken skal tilfredsstille intellektet ditt, kommer du til å bli skuffet. Det sier seg selv at du må bruke hjernen når det handler om å forstå teorien, men det som er viktig, er at hvis du velger å utføre meditasjonene, må du tillate at det du opplever, får utfolde seg uten at intellektet ditt griper inn i prosessen. Hvis du leser denne boken kun ut fra intellektet ditt, vil du gå glipp av det som ligger bak ordene – nemlig et møte med deg selv.

Det aller viktigste vi ønsker å formidle, er den begeistringen og gleden som ligger i å oppleve et ærlig møte med seg selv. Når du gjenforener deg med deg selv via det spirituelle passordet ditt, kan det hende du vil oppdage personlige egenskaper du ikke ante at du hadde. Det er enkelt å finne sitt spirituelle passord, for du kjenner det allerede. Du har bare glemt at du kjenner det. Ved å gjenoppdage det vil du oppleve at et stort antall muligheter åpner seg for deg. Husker du hvordan det var å gå på skattejakt da du var barn? Nå har du muligheten til å få oppleve den samme åndeløse forventningen. Men denne gangen er det du som er skatten.